recursal/SuperWikiNEXT-32B huggingface dataset:
**விராலி மோடி** 
*Virali Modi* (பிறப்பு 29 செப்டம்பர் 1991) இந்தியாவைச் சேர்ந்த ஊனமுற்றோர் உரிமை ஆர்வலர் மற்றும் ஊக்கமளிக்கும் பேச்சாளர் ஆவார்.  இவர் தனது இளமைக் காலத்தின் பெரும்பகுதியை அமெரிக்காவில் கழித்தார், ஆனால் இந்தியாவிற்கு விஜயம் செய்த பிறகு இவர் மலேரியா நோயால் பாதிக்கப்பட்டு கோமா நிலைக்குச் சென்றார்.  பின்னர் மருத்துவ சிகிச்சை பெற்று உயிர் பிழைத்தார்; ஆனால் இவரால் நடக்க முடியவில்லை.  மனம் தளராமல், இவர் 2014 இல் "மிஸ் வீல்சேர் இந்தியா" போட்டியில் கலந்துகொண்டு, அதில், இரண்டாவது இடத்தைப் பிடித்தார், இதன் விளைவாக சமூக ஊடகங்களில் ஏராளமான பின் தொடர்பவர்களைக் குவித்தார்.  "இந்திய ரயில்வேயில் ஊனமுற்றோருக்கான நட்பு நடவடிக்கைகளை செயல்படுத்தவும்" என்ற தலைப்பில் மாற்றம் (Change.org) என்ற பெயரில் கோரிக்கையை இவர் தொடங்கினார்.  ரயில்வேயை இன்னும் அணுகக்கூடியதாக மாற்றுவதற்கான இவரது முயற்சியை பாராட்டும் பொருட்டு, 2017 ஆம் ஆண்டிற்கான "100 பெண்கள் (பிபிசி) " இல் இவரது பெயர் இடம் பெற்றது. இவர் தனது இயலாமை காரணமாக தனது அனுபவங்கள் மற்றும் போராட்டங்கள் குறித்து பல டெட் (மாநாடு) நிகழ்ச்சிகளில் பேச்சுக்களை வழங்கியுள்ளார்.    மாற்றுத்திறனாளிகளுக்கான அணுகலை ஊக்குவிப்பதற்காக , 2017 ஆம் ஆண்டு மை ட்ரெய்ன் டூ (#MyTrainToo) ராம்ப் மை ரெஸ்டாரன்ட் (#RampMyRestaurant) என்ற தலைப்புகளில் இவர் தொடங்கினார்.

சான்றுகள்
---------

1. 1 2  The Inspiring Story Of Virali Modi, Who Bounced Back To Life After Being Inches From Death, Isha Sharma, Sept 30, 2016, Times of India, Retrieved 16 October 2017
2. ↑  The Better India
3. ↑  Interview in Le Amour Journal
4. ↑  India Times
5. 1 2  Cobain, Ian (2018-11-26). "In conversation with Virali Modi". *The New Rationalist Magazine* (ஆங்கிலம்). 2019-11-02 அன்று பார்க்கப்பட்டது.
6. ↑  BBC 100 Women 2017
7. ↑  *On a journey of destigmatizing disability | Virali Modi | TEDxMICA* (ஆங்கிலம்), 2019-11-02 அன்று பார்க்கப்பட்டது
8. ↑  *The Fight of Life | Virali Modi | TEDxABVIIITMG* (ஆங்கிலம்), 2019-11-02 அன்று பார்க்கப்பட்டது
9. ↑  *The Stigma Around Disability | Virali Modi | TEDxGLAU* (ஆங்கிலம்), 2019-11-02 அன்று பார்க்கப்பட்டது
**விரிதொடர் தொகுப்புமுறை** *(Divergent synthesis)* என்பது வேதியியல் தொகுப்பு முறையின் செயல்திறனை மேம்படுத்துவதை இலக்காகக் கொண்ட ஒரு தயாரிப்பு உத்தியாகும். பெரும்பாலும் ஒருங்குதொடர் தொகுப்புமுறை அல்லது நேரியலான ஒருபடித் தொகுப்புமுறை போன்ற தயாரிப்பு முறைகளுக்கு இம்முறை ஒரு மாற்று வழிமுறையாக கருதப்படுகிறது.

மூலக்கூறு ஒன்றை ஒரு தொகுதி வினைபடு பொருள்களுடன் வினைபுரிய வைத்து புதியப் புதிய வேதிச்சேர்மங்களின் தொகுப்பை உற்பத்தி செய்வது இவ்வுத்தியின் ஒரு தயாரிப்பு முறையாகும். இவ்வாறு உற்பத்தியான தொகுப்பிலுள்ள முதல்தலைமுறை சேர்மங்கள் ஒவ்வொன்றும் மேலும் வினைபுரிந்து அடுத்த தலைமுறைச் சேர்மங்களை உருவாக்கும். விரிதொடர் தொகுப்புமுறையில் ஏராளமான புதிய சேர்மங்கள் விரைவாக விரிவடைகின்றன.

* முதல் தலைமுறையில் ஏ சேர்மம் ஏ1, ஏ2, ஏ3, ஏ4, ஏ5 சேர்மங்களை உற்பத்தி செய்கிறது
* இரண்டாவது தலைமுறையில் ஏ1 சேர்மம் ஏ11, ஏ12, ஏ13 சேர்மங்களை உற்பத்தி செய்கிறது.

உதாரணமாக, விரும்பத்தகுந்த பண்புகளுடன் கூடிய சர்க்கரைச் சேர்மங்களின் தொகுப்பை இம்முறையில் உற்பத்தி செய்து தொகுக்க முடியும்.

மையக்கருவாக ஒரு மூலக்கூறை எடுத்துக் கொண்டு அதிலிருந்து தொடங்கி, மேலும் மேலும் கட்டுமானத் தொகுதிகளைச் மைய மூலக்கூறுடன் சேர்த்து அடுத்தடுத்த தலைமுறை சேர்மங்களை தயாரிப்பது விரிதொடர் தொகுப்புமுறையின் மற்றொரு வகையாகும். தெந்திரைமர் தொகுப்புமுறை அல்லது அடுக்குக் கிளைத்தொகுப்பு முறை இதற்குச் சிறந்த உதாரணமாகும். ஒவ்வொரு தலைமுறையிலும் ஒரு புதிய ஒருபடி வினைபுரிந்து கோளத் தொகுப்பின் மேற்பரப்பு வளர்கிறது.

பன்முகத்தன்மை சார்ந்த தொகுப்புமுறை
----------------------------------

பன்முகத்தன்மை சார்ந்த தொகுப்புமுறை உத்தியில், மூலக்கூறுத் தொகுப்புகள் பன்முகக் கூட்டை நோக்கி விரைவாகச் செலுத்தப்படுகின்றன. 
பெடாசிசு வினையில், விளைபொருள் (1) புரோபார்கைல் புரோமைடுடன் சேர்க்கப்பட்டு, ஐந்து வேதிவினைக் குழுக்களுடன் கூடிய தொடக்கச் சேர்மத்தை (2) உருவாக்குகிறது. இம்மூலக்கூறுடன் பல்வேறு வினையாக்கிகளைச் சேர்த்து தனித்தன்மை மிக்க முதல்தலைமுறையில் மூலக்கூற்றுக் கூடுகளை உருவாக்க முடியும் 

பன்முகத்தன்மை மிகுந்த பெடாசிசு ஒடுக்கத் தொகுப்புமுறைபன்முகத்தன்மை மிகுந்த பெடாசிசு ஒடுக்கத் தொகுப்புமுறை.

மேற்கோள்கள்
-----------

1. ↑  Burke, Martin; Schreiber, Stuart (2004). "A Planning Strategy for Diversity-Oriented Synthesis". *Angewandte Chemie International Edition* **43** (1): 46–58. doi:10.1002/anie.200300626. பப்மெட்:14694470.
2. ↑  *Short Synthesis of Skeletally and Stereochemically Diverse Small Molecules by Coupling Petasis Condensation Reactions to Cyclization Reactions*  Naoya Kumagai, Giovanni Muncipinto, Stuart L. Schreiber Angewandte Chemie International Edition Volume 45, Issue 22 , Pages 3635 - 3638 **2006** Abstract
3. ↑  *Path b to 3: cycloisomerization with Pd(PPh3)2(OAc)2. Path c to 4: enyne metathesis with Hoveyda-Grubbs Catalyst. Path d to 5: CpRu(CH3CN)3PF6 initiated [5+2]cycloaddition. Path e to 6: ஆல்க்கைன் hydrolysis with NaAuCl4 in MeOH. Path f to 7: Pauson–Khand reaction with Co2(CO)8. Path g to 8: Esterfication with sodium hydride. Path h to 9: Oxidation with mCPBA*

புற இணைப்புகள்
--------------

* Diversity Oriented Synthesis - Journal Link பரணிடப்பட்டது 2013-03-14 at the வந்தவழி இயந்திரம்
* Divergent synthesis in sugars: Link பரணிடப்பட்டது 2005-03-29 at the வந்தவழி இயந்திரம்.
* Example of divergent dendrimer synthesis Link
**விரிசுருள் சிரை நோய்** (**Varicose veins**) என்பது உடலில் உள்ள சிரைகள் முறுக்கியும், உப்பியும் உள்ள நிலையைக் குறிப்பது ஆகும். இவ்வாறு வீங்கி பருத்து வலிக்கிற நரம்புகள் உடலின் மற்ற இடங்களில் தோன்றும் என்றாலும், பொதுவாக இந்நோயானது காலில் உள்ள இரத்தக் குழாய்களில் ஏற்படும் சிக்கலைக் குறிக்கிறது.   கால்களில் பாயும் அசுத்தக் குருதியை இதயத்தை நோக்கிச் செலுத்த சிரை ரத்தக்குழாய்கள் இருக்கின்றன. இவற்றில் வெளிப்புறச் சிரைகள், உட்புறச் சிரைகள் என இரு வகைகள் உண்டு. வெளிப்புறச் சிரைகளில் உள்ள குருதியானது, உட்புறச் சிரைகள் வழியாகப் பெருஞ்சிரைக்குச் சென்று, இதயத்துக்குச் செல்லுகின்றன.  இந்தக் குருதியோட்டத்துக்குச் சிரைக் குழாய்களில் உள்ள வால்வுகள் உதவுகின்றன. இந்த வால்வுகளானது, குருதியை உடலில் மேல்நோக்கி மட்டுமே செலுத்தக்கூடியன. குருதி கீழ் நோக்கி வருவதைத் தடுத்துவிடுவன. இது பொதுவான உடலியங்குமுறை.
சிலருக்குப் பிறவியிலேயே இந்த வால்வுகள் சரியாக அமைவதில்லை அல்லது சில நோய்களின்போது சரியாகப் பணி செய்வதில்லை. இதன் விளைவாக, கால்களில் உள்ள குருதி புவியீர்ப்பு விசையை எதிர்த்து மேல்நோக்கிச் செல்ல முடியாமல், காலிலேயே தேங்கிவிடுவதுண்டு. இதனால் காலில் தோலுக்கு அடியில் இருக்கும் வெளிப்புறச் சிரைகள் அகன்று விரிந்து வீங்கிக் காணப்படும். பாம்பு போல் சுருண்டு நெளிந்து இருக்கும். சிலந்திபோல் பரவியிருக்கும். கால் வலிக்கும். இதைத் தொடர்ந்து காலில், பாதத்தில் வீக்கம் தோன்றும். இரவு நேரத்தில் வலி குறைந்த மாதிரி இருக்கும். ஆனால், காலில் எரிச்சல் உண்டாகும். தசைகள் இழுத்துக்கொள்ளும்.
இதற்கு அடுத்த கட்டமாக, இந்த ரத்தக் குழாய்கள் உள்ள இடத்தில் புண் ஆகிவிட்டால், சீக்கிரத்தில் ஆறாது. வருடக்கணக்கில் நீடிக்கும். அங்கு தோல் கறுப்பு நிறத்துக்கு மாறிவிடும். அரிப்பு ஏற்படும். அதிகம் சொரிந்தால் அல்லது அதில் லேசாக அடிபட்டால் ரத்தம் பீச்சுவது போன்ற சிக்கல்கள் உண்டாகும்.

அறுவை சிகிச்சை அல்லமல் இதந்த நோய் பாதிப்புக்கு உள்ளானவர்கள், நீண்ட நேரம் நிற்பதைத் தவிர்த்தல்,  நிற்கும்போதும், வேலை செய்யும்போதும் காலுக்கு ‘ஸ்டாக்கிங்ஸ்’  எனும் மீள்காலுறையை அணிந்து கொள்ளுதல் அல்லது பாதம் தொடங்கி முழங்கால் வரை ‘கிரீப் பேண்டேஜ்’  எனும் மீள்துணியைச் சுற்றிக்கொள்ளுதல், படுத்துறங்கும்போது கால்களுக்குத் தலையணை வைத்து உயரப்படுத்திக்கொள்ளுதல், உடற்பருமனானவர்கள், நடைப்பயிற்சி போன்ற உடற்பயிற்சிகள் போன்றவை பரிந்துரைக்கப்படுகின்றன. மேலும் இதற்கு  தோலைக் கீறி ரத்தக் குழாயைச் சரி செய்யும் மரபான அறுவைச் சிகிச்சை,  லேசர் கொண்டு இதைச் சரிப்படுத்துதல்,  சிரைக் குழாய்க்குள் மருந்து செலுத்திச் சரி செய்வதல் போன்ற சிகிச்சைகளை நோயாளிகளின் தன்மையைக் கொண்டு ரத்தநாள அறுவை சிகிச்சையாளரால் மேற்கொள்ளப்படுகின்றது.

மேற்கோள்கள்
-----------

1. ↑  "Varicose Veins". 2010-07-06. 6 July 2010 அன்று மூலம் பரணிடப்பட்டது. 4 July 2016 அன்று பார்க்கப்பட்டது. Mount Sinai Hospital, New York
2. ↑  "Understanding Venous Reflux – the cause of varicose veins and venous leg ulcers". 2011. 2017-10-25 அன்று மூலம் பரணிடப்பட்டது. 2018-08-12 அன்று பார்க்கப்பட்டது.
3. ↑  Żylaki – Przewlekła niewydolność żylna: Zakrzepica – Medycyna Praktyczna: Lekarze pacjentom. Zakrzepica. Retrieved on 2013-09-02.
4. ↑  டாக்டர் கு. கணேசன் (11 ஆகத்து 2018). "சிரை நோயிலிருந்து விடுதலை?". *கட்டுரை*. இந்து தமிழ். 12 ஆகத்து 2018 அன்று பார்க்கப்பட்டது.
**அல்டாமிரா குகை** (*Cave of Altamira*) யுனெஸ்கோவினால் அறிவிக்கப்பட்ட உலகப் பாரம்பரியக் களங்களில் ஒன்றாகும். இது வடக்கு எசுப்பானியாவில் இருக்கும் உலகப் புகழ்பெற்ற குகை மற்றும் பாறை ஓவியங்களாகும். இதில் காட்டு விலங்குகள் மற்றும் மனிதனின் கைகள் வரையப்பட்டுள்ளன. இதன் காலம் கி.மு. 14000 என வரையறுக்கப்பட்டுள்ளது. இங்குள்ள மிகப்பழைய ஓவியம் 35,000 ஆண்டுகளுக்கு முன் வரையப்பட்டதாகக் கருதப்படுகிறது. அல்டாமிரா என்பதன் வார்த்தை எசுப்பானிய மொழியிலிருந்து வந்ததாகும். அதன் பொருள் உயர்ந்த பார்வை என்பதாகும்.

இவ்விடம் எசுப்பானியாவில் உள்ள காண்டாபிரியா, வடக்கு சாண்டாண்டருக்கு முப்பது கி.மீ. தொலைவில் உள்ளது. வரலாற்றுக்கு முந்திய கால ஓவியங்கள் இருப்பதாகக் கண்டறியப்பட்ட ஐரோப்பாவில் உள்ள முதல் குகை இதுவாகும். மார்செலினோ சான்சு டி சவுத்துவோலா என்பவரே இதை வெளிப்படுத்திப் பிரபலப்படுத்தினார். இவர் விலனோவா யி பியேரா என்பவரின் உதவியுடன் தனது ஆய்வை 1880ல் வெளியிட்டார். எனினும், இதன் தொன்மை குறித்து அறிஞர்களிடையே சர்ச்சை ஏற்பட்டு 1902 ஆம் ஆண்டு வரை நீடித்தது. பின்னர் இப்பகுதியில் மேலும் பல வரலாற்றுக்கு முந்திய கால ஓவியங்கள் கண்டுபிடிக்கப்பட்டதை அடுத்து இதன் தொன்மை ஏற்றுக்கொள்ளப்பட்டது.

பார்வையாளர்கள்
--------------

அல்டாமிராக் குகை ஓவியங்கள் மீள் உருவாக்கம்
1960 ஆண்டு மற்றும் 1970 ஆண்டு காலப்பகுதிகளில், இந்தக் குகை ஓவியங்கள் பார்வையாளர்களாக வந்த அதிக எண்ணிக்கையான மக்களின் மூச்சுக் காற்றிலிருந்து வெளியான காபனீர்ஆக்சைட்டால் பாதிக்கப்பட்டது. அல்கம்பிராக் குகை மக்கள் பார்வை இட முடியாத வாறு 1977 மூடப்பட்டது, மீண்டும் 1982 திறக்கப்பட்டாலும் குறிப்பிட்ட அளவு மக்களுக்கே அனுமதி வழங்கப்பட்டது. ஒரு நாளிற்கு மிகவும் குறைந்த அளவு பார்வையாளர்களே குகையைக் காண அனுமதிக்கப்பட்டனர். இதனால் மக்கள் மூன்றுவருடங்கள் குகையைக் காணக் காத்திருக்க வேண்டிய நிலையும் ஏற்பட்டது. தேசிய அல்டாமிரா குகை ஆராய்ச்சி நிலையம் இதன் அருகில் நிறுவப்பட்டு 2001ம் ஆண்டில் கட்டி முடிக்கப்பட்டது. இங்கு அல்டாமிராக் குகை ஓவியங்களை காணலாம்.

மேற்கோள்கள்
-----------

1. ↑  de Bruxelles, Simon (June 15, 2012). "Prehistoric cave art began 10,000 years earlier". *The Times*. .
2. ↑  Busch, Simon (February 28, 2014). "Prehistoric paintings in Spain's Altamira cave revealed to a lucky few". Cable News Network. December 19, 2016 அன்று பார்க்கப்பட்டது.

புத்தக விவரணம்
--------------

* Curtis, Gregory. *The Cave Painters: Probing the Mysteries of the World's First Artists*. New York: Alfred A. Knopf, 2006 (hardcover, ISBN 1-4000-4348-4)).
* Guthrie, R. Dale. *The Nature of Prehistoric Art*. Chicago: University of Chicago Press, 2006 (hardcover, ISBN 0-226-31126-0).
* McNeill, William H. "Secrets of the Cave Paintings", *The New York Review of Books*, Vol. 53, No. 16, October 19, 2006.
* Pike, A. W. G.; Hoffmann, D. L.; Garcia-Diez, M.; Pettitt, P. B.; Alcolea, J.; De Balbin, R.; Gonzalez-Sainz, C.; de las Heras, C.; Lasheras, J. A.; Montes, R.; Zilhao, J. (14 June 2012). "U-Series Dating of Paleolithic Art in 11 Caves in Spain". *Science* **336** (6087): 1409–1413. doi:10.1126/science.1219957.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***அல்டாமிராக் குகை***   
என்பதின் ஊடகங்கள் உள்ளன. 

* Altamira Cave National Museum *In Spanish and English*
* The Spanish Cave of Altamira opens - with politics Bradshaw Foundation Article
**சூப்பர்மேன்** (*Superman*) என்பது டீசீ காமிக்ஸ் நிறுவனத்தால் வெளியிடப்பட்ட ஒரு வரைகலைக் கதைப் புத்தகத்தில் பயன்படுத்தப்பட்ட ஒரு கற்பனை மீநாயகன் கதாபாத்திரம் ஆகும். 1938 ஆம் ஆண்டு கனடாவைச் சேர்ந்த ஜோ ஷஸ்டர் என்பவர் இக்கதாபாத்திரத்தை உருவாக்கினார். இதற்கு உறுதுணையாக அமெரிக்காவைச் சேர்ந்த ஜெர்ரி சீகல் என்பவர் இருந்தார். இந்தக் கதாப்பாத்திரத்தைக் கொண்டு வரைகலைப் புத்தகங்கள் மட்டுமின்றி பல்வேறு திரைப்படங்களும் வெளியாகி இருக்கின்றன.

சூப்பர் மேன் நாணயம்
-------------------

சூப்பர் மேனின் 75 வது பிறந்த நாளை முன்னிட்டு கனடா அரசு தங்கம், வெள்ளி, நிக்கல் உலோகம் உள்பட 7 வகை நாணயங்களை வெளியிடத் திட்டமிட்டுள்ளது. இது குறித்து கனடாவின் குடியேற்றத் துறை அமைச்சர், "கனடா வரலாறு, பாரம்பரியம் போன்றவற்றைக் கொண்டாடி வரும் நிலையில் சூப்பர் மேன் கதாபாத்திரம் மூலம் வெளிப்படுத்தப்பட்ட ஆற்றல், பண்புகளுக்கு மதிப்பு அளிக்கும் வகையில் நாணயங்களை வெளியிட உள்ளது" என்று தெரிவித்துள்ளார்.

மேற்கோள்கள்
-----------

1. ↑  75-வது பிறந்த நாள்: கனடாவில் "சூப்பர்மேன்' நாணயம் வெளியீடு (தினமணி செய்தி)
2. ↑  75-வது பிறந்த நாள்: கனடாவில் "சூப்பர்மேன்' நாணயம் வெளியீடு (தினமணி செய்தி)

வெளியிணைப்புகள்
---------------

* அதிகாரப்பூர்வ இணையதளம்
* Golden Age பரணிடப்பட்டது 2019-11-21 at the வந்தவழி இயந்திரம், Silver Age பரணிடப்பட்டது 2019-11-06 at the வந்தவழி இயந்திரம் and Modern Age பரணிடப்பட்டது 2019-11-21 at the வந்தவழி இயந்திரம் Superman at the Comic book database
* Superman on ஐ. எம். டி. பி இணையத்தளம்
அம்மன் சன்னதிக்குச் செல்லும் ராஜ கோபுரம்
மூலவர் விமானம்
**தஞ்சாவூர் தளிகேசுவரர் கோயில்** தமிழ்நாட்டின் தஞ்சாவூரில் அமைந்துள்ள சிவன் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூருக்கு அருகே வெண்ணாற்றங்கரையில் அமைந்துள்ளது.

இறைவன், இறைவி
-------------

இக்கோயிலில் உள்ள இறைவன் தளிகேசுவரர் ஆவார். இறைவி சுகுந்த குந்தலாம்பிகை என்றழைக்கப்படுகிறார்.

அமைப்பு
-------

கோயிலின் முன்பு குளம் உள்ளது. குளம் அதிக நாட்களாக பராமரிப்பின்றி உள்ளது. அதற்கடுத்தபடியாக ராஜகோபுரம் காணப்படுகிறது. மூலவர் சன்னதியின் இடது புறம் இறைவி சன்னதி உள்ளது. மூலவர் சன்னதிக்கு முன்பாக நந்தி, பலிபீடமும், அடுத்து இரு புறமும் துவாரபாலகர்களும் காணப்படுகின்றனர். மூலவர் சன்னதிக்கு முன்பாக வலப்புறம் விநாயகர் உள்ளார். திருச்சுற்றில் இரு விநாயகர்கள், லிங்கத்திருமேனி, கஜேசுவரி, பாணங்கள், நாகர்கள் காணப்படுகின்றனர். அருகே சண்டிகேசுவரர் சன்னதி உள்ளது. தேவகோஷ்டத்தில் தட்சிணாமூர்த்தியும் துர்க்கையும் உள்ளனர். மூலவர் விமானத்தில் ஆனையுரித்தேவர், பைரவர், தட்சிணாமூர்த்தி, காளி, மகாவிஷ்ணு, பிரம்மா ஆகியோர் சுதை வடிவில் காணப்படுகின்றனர். கோயிலின் வலப்புறம் காணப்படுகின்ற மற்றொரு வாயிலில் கோபுரம் உள்ளது. இந்த வாயிலையே பெரும்பாலும் பயன்படுத்துகின்றனர்.

குடமுழுக்கு
-----------

குடமுழுக்கிற்கான ஏற்பாடுகள் தற்போது (ஜனவரி 2017)நடைபெற்று வருகின்றன.

மேற்கோள்கள்
-----------
மூன்றடுக்குப் பஞ்சயத்து ராஜ் அமைப்பில் அமைப்பில் மாவட்ட ஊராட்சி (நீல நிறத்தில்), ஊராட்சி ஒன்றியம் மற்றும் கிராம ஊராட்சிகள் (ஊதா நிறத்தில்)
**பஞ்சாயத்து ராஜ் சட்டம்** என்பது உள்ளாட்சி அமைப்புகளின் தங்களின் தேவைகளை வளர்ச்சியைத் திட்டமிட்டு நிறைவேற்றிக் கொள்ளும் சட்ட அமைப்பு ஆகும்.
ராஜிவ் காந்தி அவர்களின் கனவை நினைவாக்கும் வகையில் ஆண்டு திரு.நரசிம்மராவ் ஆட்சிக் காலத்தில் 1992 ஏப்ரல் 24 ம் நாள் உருவாக்கப்பட்டது.இந்திய அரசியலமைப்பு சட்டம் 73,74,திருத்தங்களால் பஞ்சாயத்து ராஜ் சட்டம் நிறைவேற்றப்பட்டது.

  

பஞ்சாயத்து ராஜ் சட்டத்தின் கீழ் ஊரக உள்ளாட்சி அமைப்புகள் மூன்று அடுக்குகளுடன் கூடியது. 1 மாவட்ட அளவில் மாவட்ட ஊராட்சியும், 2 வட்டார அளவில் ஊராட்சி ஒன்றியம் மற்றும் 3 கிராம அளவில் கிராம ஊராட்சிகள் கொண்டுள்ளது.

வரலாறு
------

```
சோழர் கால உத்திரமேரூர் கல்வெட்டு மூலம் குடவோலை முறையின் மூலம்தேர்வு செய்து கிராம சபை,மற்றும் வாரியம் பற்றியும்,1882 இல் ரிப்பன் பிரபு காலத்தில் தல சுய ஆட்சி திட்டம்  மூலம் பஞ்சாயத்துச் சட்டம் பற்றி அறிய முடிகிறது.
```

பஞ்சாயத்து ராஜ் சட்ட சிறப்புகள்
-------------------------------

கிராமம்,ஒன்றியம்.மாவட்ட.அளவில் அதிகாரப் பரவல் உள்ளது.
1/3பங்கு உறுப்பினர்கள் பெண்களாக இருப்பர்.
கிராமம்,ஒன்றியம்,மாவட்டம் என மூன்றடுக்கு கொண்டது.
நகர்பாலிகா பேரூராட்சி,நகராட்சி,மாநகராட்சி என முன்றடுக்கு கொண்டது.
29 வகையான நலத்திட்டங்களை ஆற்ற உரிமை உள்ளது.
கிராமசபை ஆண்டிற்கு நான்கு முறை கூட்ட வேண்டும்.

பணிகள்
------

சாலை வசதி, குடிதண்ணீர்,தெருவிளக்கு,சுகாதாரம்,கல்வி, நூலகம், துப்புரவு,பூங்கா, பதாள சாக்கடை போன்ற பராமரிப்புப் பணிகளை செய்கின்றன.
கிராம சபை கூடி வரவு செலவு ,திட்டம் பற்றி விவாதித்தல்.
மத்திய,மாநில நிதிபெற திட்டம் தாயாரித்தல்.

பஞ்சாயத்து நிதிக்கமிஷன்
-----------------------

5 உறுப்பினர்களைக் கொண்டது. நிதிக்கொள்கை, நிதிஆதாரம், நிதிப் பங்கீடுபோன்ற ஆலோசனை வழங்குதல்.

நிதி ஆதாரம்
-----------

வீட்டு வரி,கேளிக்கை வரி, தொழில் வரி, சொத்துவரி, குடிநீர் வரி,விளம்பர வரி,வசூலித்தல்
மத்திய, மாநில அரசு நிதி அளிப்பு

மாவட்ட ஆட்சியர் அதிகாரம்
------------------------

உள்ளாட்சி அமைப்புக்களை ஆய்வு செய்ய, கண்காணிக்க,மற்றும் சட்ட விரோதப்போக்கு, குற்றப்பின்னணி போன்ற நேரங்களில் தலைவரை நீக்க அதிகாரம் உண்டு.

மேற்கோள்
--------

1. ↑   *உள்ளாட்சி அமைப்புகள்*. தமிழ்நாடு பாடநூல் கழகம். 2008. பக். 92.

வெளி இணைப்புகள்
---------------

* பஞ்சாயத்து ராஜ் - வரலாறு - பாகம் 1 - காணொளி (தமிழில்)
* பஞ்சாயத்து ராஜ் - வரலாறு - பாகம் 2 - காணொளி (தமிழில்)
**பஞ்சாப் படுகொலைகள்,1991** *(1991 Punjab killings)* என்பது இந்தியாவின் பஞ்சாப் மாநிலம் லூதியானா மாவட்டத்தில் இரயில் பயணிகள் படுகொலை செய்யப்பட்ட ஒரு நிகழ்வைக் குறிக்கிறது. 1991 ஆம் ஆண்டு சூன் மாதம் 17 ஆம் நாள் நடந்த இந்நிகழ்வில், லூதியானா அருகில் இரண்டு இரயில்களில் பயணம் செய்து கொண்டிருந்த குறைந்தது 80 முதல் 126 பயணிகளைச் சீக்கியத் தீவிரவாதிகள் சுட்டுக் கொன்றனர். 

லூதியானா இரயில் நிலையத்திற்கு ஒரு கிலோமீட்டருக்கு முன்பாக தீவிரவாதிகள் இரண்டு இரயில்களிலும் அபாயச் சங்கிலியை இழுத்து இரயில்களை நிறுத்தினர். ஒரு இரயிலில் பெட்டிகளுக்குள் தீயிட்டு 80 பயணிகளை கொலை செய்தனர். பயணம் செய்த இந்துக்களைத் தனியாகப் பிரித்து அவர்களை மட்டும் சுடவேண்டும் என்று கூறியதாக தப்பிப் பிழைத்த பயணிகள் தெரிவித்தனர். தாக்குதல் நிகழ்த்திய தீவிரவாதிகள் இரயில் முழுக்க ஊடுருவி சீக்கியர்களை மட்டும் விட்டுவிட்டு இந்துக்களை அடையாளம் கண்டு சுட்டுக் கொலை செய்தனர். மற்றொரு இரயிலில் பாகுபாடு ஏதுமின்றி தீவிரவாதிகள் அனைவரையும் சுட்டுக் கொலை செய்தனர். தாக்குதல் நடத்திய தீவிரவாதிகள் தப்பியோடிய பிறகு, இரயில் மீண்டும் பத்துவால் இரயில் நிலையத்திற்கு வந்தது. மருத்துவர்களுடன் மீட்பு குழு அங்கு வந்து சேர்ந்திருந்தது. தப்பிப் பிழைத்தவர்களுக்கு உள்ளூர் கிராம மக்கள் உண்ண உணவும் தண்ணீரும் கொடுத்து உதவினர். மருத்துவர்கள் மருந்தும், மனோதைரியமும் அளித்தனர். ஏப்ரல் மாத நடுவில் தேர்தல்கள் அறிவிக்கப்பட்ட பிறகு சூன் மாதத்திற்குள் மாநிலம் முழுவதும் சுமார் 700 பேர் கொலை செய்யப்பட்டனர்.

இதே ஆண்டின் இறுதியில், 1991 திசம்பர் மாதத்தில் லூதியானாவிலிருந்து பெரோசுபூர் சென்ற இரயிலில் மேலும் 49 பயணிகளை தீவிரவாதிகள் சுட்டுக் கொலை செய்தனர்

மேற்கோள்கள்
-----------

1. ↑  "Sikhs attack India trains, killing 126". *Chicago Sun-Times*. June 17, 1991. Archived from the original on டிசம்பர் 25, 2018. .
2. ↑  Extremists in India Kill 80 on 2 Trains As Voting Nears End, *த நியூயார்க் டைம்ஸ்* (June 16, 1991)
3. ↑  49 Slain by Gunmen on Train in India, *த நியூயார்க் டைம்ஸ்* (December 27, 1991)

இவற்றையும் காண்க
----------------

* பஞ்சாப் படுகொலைகள், 1987
* பஞ்சாப்

.
**சூன்யாத்தா கெயித்தா** (கிபி 1217 - 1255) ஒரு சக்தி வாய்ந்த இளவரசரும், மாலிப் பேரரசை நிறுவியவரும் ஆவார். பெயர் பெற்ற மாலியின் பேரரசன் மான்சா மூசா இவரது பேரன்.

சூன்யாத்தாவின் இறப்பின் பின்னர் மாலிக்குச் சென்ற மொரோக்கோவைச் சேர்ந்த முகம்மது இப்னு பத்தூத்தா (1304-1368), துனீசிய வரலாற்றாளர் அபு சயத் அப்துல் ரகுமான் இபின் முகம்மது இபின் கால்தூன் அல் அத்ராமி (1332-1406) ஆகியோரின் எழுத்துமூல வரலாறுகள் மாண்டே மொழியில் உள்ள வாய்மொழி வரலாறுகளோடு ஒத்துப்போவதுடன், சூன்யாத்தா வாழ்ந்ததற்கான வலுவான சான்றுகளையும் வழங்குகின்றன. மனின்கா மக்களின் சுண்டியாத்தா காவியம் என்னும் வரலாற்றுக் காவியம் சூன்யாத்தாவின் வாழ்க்கையை மையப்படுத்தி உருவாக்கப்பட்டது. இக்காவியம் பல தலைமுறைகளாக வாய்வழியாகவே கடத்தப்பட்டு வந்தது.

மேற்கோள்கள்
-----------

1. ↑  Snodgrass (2009), p. 77.
2. ↑  Cox, George O. *African Empires and Civilizations: ancient and medieval*, African Heritage Studies Publishers, 1974, p. 160.
3. ↑  Noel King (ed.), *Ibn Battuta in Black Africa*, Princeton, 2005, pp. 45–46. Four generations before Mansa Suleiman who died in 1360 CE, his grandfather's grandfather (Saraq Jata) had embraced Islam.
4. ↑  Conrad, David C. *Empires of Medieval West Africa*, Infobase Publishing, 2005, p. 12, ISBN 1-4381-0319-0.
**தமிழ் வழிப் பொறியியல் கல்வி** தமிழகத்தில் மு.கருணாநிதி முதலமைச்சராக இருந்த கால கட்டத்தில் (13 மே, 2006 முதல் 15 மே, 2011 வரை) துவங்கிய ஒரு திட்டமாகும். இது கோவையில் நடந்த உலகத் தமிழ்ச் செம்மொழி மாநாட்டில் முன்மொழியப்பட்டது.

நடைமுறைப்படுத்துதல்
-------------------

சென்னை அண்ணா பல்கலைக்கழகம், மற்றும் அண்ணா தொழில்நுட்பப் பல்கலைக்கழகம், திருச்சிராப்பள்ளி, கோயம்புத்தூர், மதுரை ஆகிய இடங்களில் இது நடைமுறைப்படுத்தப்பட்டுள்ளது. முதன் முதலாக தமிழ்வழியில் பொதுவியல் (குடிசார் பொறியியல்) மற்றும் எந்திரவியல் ஆகிய படிப்புகள் அறிமுகம் செய்யப்பட்டுள்ளன.

மாணவர்கள்
---------

ஆண்டுதோறும் ஒரு பிரிவுக்கு, அதாவது பொதுவியல் மற்றும் இயந்திரவில் இரண்டு பிரிவுகளுக்கும் தனித்தனியாக அறுபது மாணவர்கள் ஒற்றைச் சாளர முறை கலந்தாய்வில் ஏற்றுக்கொள்ளப்படுகிறார்கள்.

பாடநூல்கள்
----------

இந்தப் படிப்புகளுக்கான பாடநூல்கள் ஆசிரியர்கள் மற்றும் தேர்ந்தெடுத்த, மூத்த தமிழ் வழிக் கல்வி மாணவர்களால் மொழி பெயர்த்து இயற்றப்பட்டன. பாடப் புத்தகங்களை தட்டச்சி மின்வடிவில் தர அதிகபட்சமாக ₹ 45 வரை ஒப்பந்தம் வெளியிடப்பட்டது.

உசாத்துணை
---------

1. ↑  "ஒற்றன் செய்திகள்".
தோப்காபி அரண்மனையின் அருங்காட்சியகத்தில் வைக்கப்பட்டுள்ள 17ஆம் நூற்றாண்டினைச்சேர்ந்த நசுருதீனின் கேளிக்கைச் சித்திரம்
முல்லா **நசுருத்தீன்** (துருக்கியம்: Nasreddin Hoca, பாரசீக மொழி: خواجه نصرالدین‎, பஷ்தூ: ملا نصرالدین, அரபு மொழி: نصرالدین جحا‎ / ALA-LC: *Naṣraddīn Juḥā*, உருது: ملا نصرالدین , உசுபேகியம்: Nosiriddin Xo'ja, *Nasreddīn Hodja*, போசாங்கி: Nasrudin Hodža) என்பவர் 13ம் நூற்றாண்டில் சல்ஜூக் பேரரசில் வாழ்ந்த சூபிய விகடன் ஆவார். இவர் தற்போதய துருக்கி நாட்டில் வாழ்திருக்கக் கூடும்.

இவர் மக்களிடையே மிகவும் புகழ் பெற்ற ஞானியும் மெய்யியளாலரும் ஆவார். இவர் நகைச்சுவை மிக்க துணுக்குகளுக்கும் சிறுகதைகளுக்கும் புகழ் பெற்றவர். இவர் ஆயிரக்கணக்கான கதைகளில் வருகின்றார். பல கதைகளில் இவரின் நகைச்சுவை மிக்க விகடம் புலப்பட்டாலும் பெரும்பான்மையான கதைகளில் இவரே நகைப்புக்குள்ளாகிறார்.

இவரின் கதைகள் துருக்கி மட்டும் அல்லாது இந்தியா, சீனா, உருசியா போன்ற நாடுகளிலும் புகழ் பெற்றது.

ஒவ்வொரு ஆண்டும் ஜூலை 5 முதல் 10 வரை இவரின் சொந்த ஊரில் *நசுரதீன் குவாஜா* என்னும் விழா இவரின் பெயரால் சிறப்பிக்கப்படுகின்றது.

ஐக்கிய நாடுகள் கல்வி, அறிவியல், பண்பாட்டு நிறுவனம் 1996 முதல் 1997 வரை உள்ள ஆண்டினை *பன்னாட்டு நசுருதீன் ஆண்டு* (International Nasreddin Year) என அறிவித்தது.

> 
> இவரின் கூற்றுகள் சிலவேலையில் பைத்தியக்காரத்தனமாகத் தோன்றினாலும், இவர் உண்மையில், முட்டாள்தனமாக அல்ல, இறை ஏவுதலால் ஞானத்தையே எடுத்துரைத்தார் என்பர்.
> 
> 
> —*தி பிலசன்டிரீஸ் ஒஃப் காகியா நாசர் இதின் இஃபென்தி*
> 
> 
> 

அங்காராவில் உள்ள முல்லா நசுருதீனின் சிலை
அங்காராவில் உள்ள முல்லா நசுருதீனின் சிலை

ஆதாரங்கள்
---------

1. ↑  The outrageous Wisdom of Nasruddin, *Mullah Nasruddin*; accessed 19 பிப்ரவரி 2007.
2. ↑  Javadi, Hasan. "MOLLA NASREDDIN i. THE PERSON". *Encyclopaedia Iranica*. 5 ஜூலை 2011 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2011-08-17 அன்று மூலம் பரணிடப்பட்டது. 2012-12-19 அன்று பார்க்கப்பட்டது.
4. ↑  *"...UNESCO declared 1996–1997 the International Nasreddin Year..."* பரணிடப்பட்டது 2011-07-16 at the வந்தவழி இயந்திரம்.
5. ↑   *The Turkish Jester or The Pleasantries of Cogia Nasr Eddin Effendi*. Translated from the Turkish by George Borrow. 1884. .
**மலேசிய ஐக்கிய ஆதரவு கட்சி** (மலாய்: *Parti Bersatu Sasa Malaysia (BERSAMA*), அல்லது (ஆங்கில மொழி: *Malaysia United People's Party (MUPP*) என்பது கிழக்கு மலேசியா, சபா மாநிலத்தைத் தளமாகக் கொண்ட ஒரு தேசியவாத அரசியல் கட்சியாகும். முன்பு இந்தக் கட்சி (மலாய்: *Parti Demokratik Setiahati Kuasa Rakyat Bersatu Sabah (SETIA*) என்று அழைக்கப்பட்டது. கட்சி தொடங்கப்பட்டதில் இருந்து அதன் பெயர் இரு முறைகள் மாற்றம் அடைந்துள்ளன.

இந்தக் கட்சி, 1994 ஆம் ஆண்டு, சுஹாய்டின் லங்காப் என்பவரால் சபா மாநிலத்தில் தோற்றுவிக்கப்பட்டது. தேசியவாத அரசியல் கட்சியாக இருந்தாலும் பல்லின மக்கள் உறுப்பியம் பெறுவதற்கு கட்சியின் சட்டவிதிகள் மாற்றம் செய்யப்பட்டுள்ளன.

சபா மாநிலத் தேர்தல்களில் எதிரணிக் கட்சியாக விளங்கியுள்ளது. 2011 மார்ச் 23 இல் இக்கட்சியின் *செத்தியா* எனும் அழைப்புப் பெயர் *பெர்சாமா* என்று மாற்றப்பட்டது.

மேற்கோள்கள்
-----------

1. ↑  "PARTI YANG BERDAFTAR DENGAN SPR". 2013-04-12 அன்று மூலம் பரணிடப்பட்டது. 2013-05-18 அன்று பார்க்கப்பட்டது.
2. ↑  Jeffrey to revive dormant political party, 2 February 2011, Wikisabah
3. ↑  Pembangkang Sabah janji tambah Adun, 18 Feb 2008, Malaysiakini
4. ↑  OPPOSITION LOOKING FOR RIGHT ALCHEMY TO TOPPLE BN, 25 Feb 2004, BERNAMA
[*தொடர்பிழந்த இணைப்பு*]
5. ↑  Parti politik BERSAMA umum hasrat tanding PRU-13, 28 Jun 2011, BERNAMA
[*தொடர்பிழந்த இணைப்பு*]

மேலும் தகவல்கள்
---------------

* மலேசியப் பொதுத் தேர்தல், 2013
* பாரிசான் நேசனல்
**மொகய்தீன் ஆண்டவர் மசூதி** என்பது இந்தியா, தமிழ்நாடு மாநிலம், நாகப்பட்டினம் மாவட்டம், திருக்களாச்சேரி எனும் ஊரின் பள்ளிவாசல் தெருவில் அமைந்துள்ளது.

வரலாறு
------

இந்த மசூதியானது 1936 ஆம் ஆண்டில் கட்டப்பட்டது. இந்த மசூதி கட்டுவதற்குரிய இடத்தை இந்தியாவில் இருந்து குடியேறிய மலேசியா மற்றும் பிரெஞ்சு இந்தோனேசியா மக்களிடம் இருந்து நன்கொடைகள் வசூலிக்கப்பட்டு கட்டி முடிக்கப்பட்டது. நன்கொடைகள் சேகரிக்க உதவியவர்களில் முக்கியமானவர்கள் பிச்சைக்கனி இராவுத்தர் மற்றும்  முகமது யூசுப் இருவர்களின் பங்கு குறிப்பிடத்தக்கது(இருவரும் இறந்து விட்டனர்).

இந்த மசூதி 1990 ஆம் ஆண்டு புதுப்பிக்கப்ட்டது. இதனை புதுப்பித்தவர் முகமது யூசுப் மகன் அப்துல் ஹமீது ஆவார். இவர்  எந்த பொது நன்கொடையும் இன்றி தனது சொந்த செலவின் மூலம் கட்டி முடித்தார். இவர் மசூதியைப் புதுப்பிக்க செலவான தொகை அமெரிக்க நாணய மதிப்பின்படி $100,000 (சுமார்  சுமார் 4 மில்லியன் இந்திய ரூபாய்கள்) ஆகும். இதனை ஒரே தவணையாக சுவிட்சர்லாந்து நாட்டில் இருந்து அனுப்பினார் என அப்துல் ஹமீது அவரகளின் மகன் அப்துல் பஷீர் அவர்கள் கூறியதாக சொல்லப்படுகிறது. மேலும் முகமது அவர்களின் குடும்பத்தில் கூட நன்காெடைகள் பெறப்படவில்லை.

இந்த மசூதிக்கு இன்று வரை மொகய்தீன் ஆண்டவர் மசூதி அல்லது மொகய்தீன் ஆண்டவர் மஸ்ஜித் என்றும் வழங்கப்படுகிறது. இம்மசூதியின் குவிமாடம் மதினாவில்(சவுதி அரேபியா) உள்ளது போன்று காணப்படுகிறது.

தொகுப்பு
--------

*
**ஜெயலலிதா நினைவு இல்லம்** மறைந்த தமிழ்நாடு முதலமைச்சர் ஜெயலலிதா வாழ்ந்த வேதா நிலையத்தை தமிழ்நாடு அரசு 2017இல், நினைவு இல்லமாக மாற்றியது. இதன் திறப்பு விழா 28 சனவரி 2021 அன்று நடைபெற்றது. ஜெயலலிதா வாழ்ந்த வேதா நிலையம் சென்னை, போயஸ் தோட்டப் பகுதியில், 10 கிரவுண்ட் பரப்பில் கட்டிடங்களுடன் அமைந்துள்ளது. இந்த நிலத்தை கையகப்படுத்த தமிழ்நாடு அரசு நீதிமன்றத்தில் ரூபாய் 68 கோடி வைப்புத் தொகையாக செலுத்தியது.

ஜெயலலிதாவின் போயஸ் கார்டன் இல்லத்தை திறக்க சென்னை உயர்நீதிமன்றம் அனுமதி அளித்துள்ளது. ஆனால் ஜெயலலிதாவின் அண்ணன் குழந்தைகளான ஜெ. தீபக் மற்றும் ஜெ. தீபா தொடர்ந்த வழக்கில், ஜெயலலிதா நினைவு இல்லத்தின் திறப்பு விழா நடைபெற்றாலும், நினைவு இல்லத்தை காண பொதுமக்களை அனுமதிக்கக்கூடாது என உத்தரவிட்டது.

வேத நிலையம்
-----------

ஜெயலலிதா வாழ்ந்த வேதா நிலையம் 10 கிரவுண்டு பரப்பளவில் 3 மாடிகளுடன் அமைந்துள்ளது. அந்த இல்லத்தில் நகரும் வகையிலான 32 ஆயிரத்து 721 பொருட்கள் இடம்பெற்றுள்ளன. அவற்றில் 8 ஆயிரத்து 376 புத்தகங்கள் மற்றும் 394 நினைவுப்பொருட்களும் அடங்கும். 4 கிலோ 372 கிராம் எடை கொண்ட 14 வகையான தங்க நகைகளும், 601 கிலோ 424 கிராம் எடை கொண்ட 867 வெள்ளிப் பொருட்களும், வெள்ளிப் பாத்திரங்களும் உள்ளன.

சினிமா, அரசியல் என ஜெயலலிதாவின் வாழ்க்கை வரலாற்றைச் சித்தரிக்கும் கருப்பு-வெள்ளை அரிய புகைப்படங்கள், அவர் பயன்படுத்திய பொருட்கள், ஜெயலலிதாவின் ஆளுமையைப் பிரதிபலிக்கும் பொருட்கள், அவர் படித்த புத்தகங்கள், நினைவுப்பொருட்கள், அவர் பயன்படுத்திய தனிப்பட்ட பொருட்களும் நினைவு இல்லத்தில் காட்சிப்படுத்தப்பட்டுள்ளன. ஜெயலலிதா பயன்படுத்திய பூஜை அறையும் பொதுமக்கள் பார்வையிடுவதற்காக தயார்ப்படுத்தப்பட்டுள்ளது.

வழக்கு
------

தமிழ்நாடு அரசு நினைவு இல்லமாக மாற்றியதை எதிர்த்து, மறைந்த முதல்வர் ஜெயலலிதாவின் அண்ணன் மகள் தீபா மற்றும் மகன் தீபக் ஆகியோர் இது தொடர்பாக வழக்கு தொடர்ந்தனர். இந்த வழக்கில் நவம்பர் 24, 2021 அன்று தீர்ப்பு வழங்கப்பட்டது. அதன்படி, வேதா நிலையத்தை அரசுடைமையாக்கிய சட்டம் செல்லாது எனவும், மூன்று வாரத்தில் வேதா நிலையம் தீபா மற்றும் தீபக்கிடம் ஒப்படைக்க வேண்டும் என சென்னை உயர் நீதிமன்றம் உத்தரவிட்டது. இதனை தொடர்ந்து, போயஸ் கார்டனில் உள்ள வேதா நிலைய நினைவு இல்லத்தின் சாவியை ஆட்சியர் விஜயா ராணி, தீபா மற்றும் தீபக்கிடம் ஒப்படைத்தார்.

இதனையும் காண்க
--------------

* ஜெயலலிதா நினைவிடம்

மேற்கோள்கள்
-----------

1. ↑  "நினைவு இல்லமானது வேதா நிலையம்- முதலமைச்சர் திறந்து வைத்தார்". 2021-01-28 அன்று மூலம் பரணிடப்பட்டது. 2021-01-28 அன்று பார்க்கப்பட்டது.
2. ↑  Jayalalithaa’s residence inaugurated as a memorial
3. ↑  Jayalalithaa's 'Veda Nilayam' residence at Poes Garden unveiled as memorial
4. ↑  ஜெயலலிதா நினைவு இல்லம்: சிவில் நீதிமன்றத்தில் தமிழக அரசு 68 கோடி ரூபாய் டெபாசிட்
5. ↑  ஜெயலலிதா நினைவு இல்லம்-நிலம் கையகப்படுத்த இழப்பீட்டு தொகையை செலுத்தியது அரசு
6. ↑  ஜெயலலிதா சொத்துகளை நிர்வகிக்கும் வழக்கு; தீபா, தீபக் 2ம் நிலை வாரிசுகள் என தீர்ப்பு
7. ↑  ஜெ. நினைவு இல்லம் திறப்புக்கு அனுமதி- பொதுமக்கள் பார்வையிட அனுமதி இல்லை: சென்னை ஹைகோர்ட்
8. ↑  "ஜெயலலிதாவின் போயஸ் கார்டன் வீட்டைத் திறக்கத் தடையில்லை; பொதுமக்களை அனுமதிக்கக்கூடாது" - சென்னை உயர் நீதிமன்றம்
9. ↑
டொம் **பெட்ரோ I** (*Pedro I,* ஆங்கிலம்: Peter I; 12 அக்டோபர் 1798 – 24 செப்டம்பர் 1834), "விடுவித்தவர்" என்ற விளிப்பெயருடைய, முதலாம் பெட்ரோ பிரேசிலை நிறுவியவரும் அரசரும் ஆவார். போர்த்துக்கல்லின் அரசராக டொம் **பெட்ரோ IV**, என்ற பட்டப்பெயருடன் சிறிது காலம் ஆண்டவர். போர்த்துக்கல்லிலும் இவரை "விடுவித்தவர்" என்றும் "சிப்பாய் அரசர்" என்றும் அழைக்கின்றனர். லிசுபனில், அரசர் டொம் ஆறாம் யோவானுக்கும் அரசி கார்லோட்டா யோக்குனாவிற்கும் நான்காவது மகவாகப் பிறந்த பெட்ரோ I பிரகன்சா குடும்பத்தைச் சேர்ந்தவர். 1807இல் போர்த்துக்கல்லை பிரெஞ்சு துருப்புக்கள் ஆக்கிரமித்தப்போது தமது குடும்பத்துடன் பிரேசிலுக்கு தப்பியோடினார்.

1820இல் லிசுபனில் எழுந்த சமத்துவப் புரட்சியை எதிர்கொள்ள பெட்ரோவின் தந்தை யோவான் போர்த்துக்கல்லிற்கு திரும்ப வேண்டி வந்தது. ஏப்ரல் 1821இல் யோவான் பிரேசிலை தமது சார்பாளராக ஆட்சிபுரிய மகன் பெட்ரோவை நியமித்து நாடு திரும்பினார். புரட்சியாளர்களின் அச்சுறுத்தல்களையும் போர்த்துக்கேய துருப்புக்களின் ஒழுங்கீனத்தையும் எதிர்கொண்ட பெட்ரோ அவற்றை அடக்கினார். 1808இல் பிரேசிலுக்குக் கொடுக்கப்பட்ட அரசியல் தன்னாட்சியை மீட்கும் போர்த்துக்கல் அரசின் முடிவிற்கு பிரேசிலில் பரவலான எதிர்ப்பு எழுந்தது. பெட்ரோ பிரேசிலியர்களுடன் இணைந்து கொண்டு செப்டம்பர் 7, 1822இல் பிரேசிலின் விடுதலையை அறிவித்தார். அக்டோபர் 12 அன்று பிரேசிலின் பேரரசராக அறிவித்துக் கொண்டார். போர்த்துக்கல்லிற்கு ஆதரவாக போரிட்ட படைகளை மார்ச்சு, 1824க்குள் வென்று ஆட்சியை நிலைப்படுத்தினார். பிரேசிலின் வடகிழக்கில் உருவான மாநிலப் பிரிவினைவாதிகளின் எதிர்ப்பையும் அடக்கினார்.

1825இல் தெற்கு மாநிலமான சிஸ்பிளாட்டினாவில் எழுந்த பிரிவினைப் புரட்சியும் இரியோ டி லா பிளாட்டா ஐக்கிய மாநிலங்களின் பிரிவினை முயற்சியும் சிஸ்பிளாட்டினா போரைத் தொடுக்க காரணமாயிற்று. 1826இல் மார்ச்சு மாதம் சிறிது காலத்திற்காக போர்த்துக்கல்லின் அரசரானார்; இப்பொறுப்பை தமது மூத்த மகள் டொனா மாரியா IIவிற்காக விட்டுக் கொடுத்தார். 1828இல் சிஸ்பிளாட்டினாப் போரில் பிரேசில் அம்மாநிலத்தை இழந்தது. அதே ஆண்டு லிசுபனில் அவரது மகளிடமிருந்து ஆட்சியை பெட்ரோவின் தம்பி மிகுவல் கைப்பற்றிக் கொண்டார். பேரசரின் சர்ச்சைக்குரிய காதல் விவகாரம் அவருக்கு இழுக்கானது. பிரேசிலிய நாடாளுமன்றத்தில் அரசை தேர்ந்தெடுக்கும் உரிமை அரசருக்குள்ளதா நாடாளுமன்றத்திற்குரியதா என்ற விவாதம் வலுப்பெற்றது. பிரேசில், போர்த்துக்கல் பிரச்சினைகள் இரண்டையும் ஒருசேர கவனிக்க இயலாத அரசர் 7 ஏப்ரல் 1831 அன்று தமது வாரிசும் மகனுமான டொம் பிரேசிலின் இரண்டாம் பெட்ரோவிடம் ஆட்சியை ஒப்படைத்து நாடு திரும்பினார்.

மேற்சான்றுகள்
-------------

1. ↑  Viana 1994, ப. 252.
2. ↑  Saraiva 2001, ப. 378.

மேற்கோள் நூற்றொகை
-----------------

* Saraiva, António José (2001) [1969]. *The Marrano Factory. The Portuguese Inquisition and Its new Christians 1536–1765*. Translated by H.P. Solomon and I.S.D. Sasson. Leiden, South Holland: Brill. பன்னாட்டுத் தரப்புத்தக எண்:90-04-12080-7. .
* Viana, Hélio (1994) (in Portuguese). *História do Brasil: período colonial, monarquia e república* (15th ). São Paulo: Melhoramentos. பன்னாட்டுத் தரப்புத்தக எண்:978-85-06-01999-3. .

விக்கிமீடியா பொதுவகத்தில்,  
 ***பிரேசிலின் முதலாம் பெட்ரோ***   
என்பதின் ஊடகங்கள் உள்ளன.
**ஃபிரெட்ரிக் ஃபோர்சித்** அல்லது **ஃபிரெட்ரிக் ஃபார்சித்** (Frederick Forsyth, ஆகஸ்ட் 25, 1938) ஒரு ஆங்கில எழுத்தாளர். இவரது உளவுப்புனைவு மற்றும் பரபரப்புப் புனைவுப் புதினங்கள் உலகப் புகழ் பெற்றவை.

இங்கிலாந்தில் கெண்ட் மாநிலத்தில் பிறந்த ஃபோர்சித் தன் இள வயதில் பிரிட்டனின் வேந்திய வான்படையில் சேர்ந்து விமானியாகப் பணியாற்றினார். பின்னர் பத்திரிக்கையாளராக மாறி ராய்ட்டர்ஸ், பிபிசி போன்ற நிறுவனங்களில் வேலை செய்தார். 1967ல் நைஜீரிய உள்நாட்டுப் போரைப் பற்றி செய்தி சேகரிக்க நைஜீரியாவில் பிபிசி நிருபராகப் பணியாற்றினார். உள்நாட்டுப் போரில் ஒரு தரப்பான பயாஃபராவுக்கு சார்பாகச் செய்திகளை வெளியிட்டார் என்ற குற்றாச்சாட்டு எழுந்ததால் பிபிசியை விட்டு வெளியேறினார். தனது நைஜீரிய அனுபவங்களை தி பயாஃபரா ஸ்டோரி (The Biafra Story) என்ற பெயரில் 1969ல் அபுனைவு புத்தகமாக வெளியிட்டுள்ளார்.

அமைப்பு சார்பற்ற எழுத்தாளராகப் பணியாற்றிய போது இதழாளர்கள் பயன்படுத்தும் புலனாய்வு முறைகளை பயன்படுத்தி ஒரு புதினம் எழுதும் எண்ணம் அவருக்குத் தோன்றியது. அதன்படி எழுதப்பட்ட *தி டே ஆஃப் தி ஜாக்கால்* (*The Day of the Jackal*) 1971ல் வெளியாகி பெருவெற்றி பெற்றது. பிரெஞ்சு அதிபர் சார்லஸ் டி கோலைப் படுகொலை செய்ய மேற்கொள்ளப் படும் ஒரு (கற்பனை) சதிமுயற்சியைக் களமாகக் கொண்டு எழுதப்பட்ட இப்புதினம், ஆங்கில பரபரப்புப் பாணியில் ஒரு திருப்பு முனையாக அமைந்தது. உலகெங்கும் லட்சக்கணக்கான படிகள் விற்பனையாகி சிறந்த எழுத்தாளுருக்கான எட்கர் ஆலன் போ விருதையும் ஃபோர்சித்துக்குப் பெற்றுத் தந்தது. உண்மையாக நிகழ்ந்திருக்கக் கூடிய சம்பவங்களின் அடிப்படையில் பன்னாட்டு அரசியல், உளவுத் துறைகள், போர்கள் போன்ற விஷயங்களைக் களமாகக் கொண்டு ஃபார்சித் மேலும் பல புதினங்களை எழுதினார். அவையும் வாசகர்களிடையே பலத்த வரவேற்பைப் பெற்றன. பல மொழிகளில் மொழிபெயர்க்கப் பட்ட அவற்றுள் சில திரைப்படங்களாகவும் தொலைக்காட்சித் தொடர்களாகவும் எடுக்கப்பட்டுள்ளன.

ஃபோர்சித் ஒரு பழமைவாதக் கட்சி ஆதரவாளர். ஐரோப்பிய ஒன்றியத்துடன் பிரிட்டன் இணையக் கூடாது என்ற நிலையைக் கொண்டவர்.

எழுதிய புத்தகங்கள்
------------------

| வருடம் | புத்தகம் | தலைப்பு |
| --- | --- | --- |
| 1969 | *தி பயாஃபரா ஸ்டோரி* | அபுனைவு |
| 1971 | *தி டே ஆஃப் தி ஜாக்கால்* |  |
| 1972 | *தி ஒடிசா ஃபைல்* |  |
| 1974 | *தி டாக்ஸ் ஆஃப் வார்* |  |
| 1975 | *தி ஷெப்பெர்ட்* | சிறுகதை |
| 1979 | *தி டெவில்ஸ் ஆல்டர்நேட்டிவ்* |  |
| 1982 | *எமெக்கா* | வாழ்க்கை வரலாறு |
| 1982 | *நொ கம்பாக்ஸ்* | சிறுகதைத் தொகுப்பு |
| 1984 | *தி ஃபோர்த் புரோட்டாக்கால்* |  |
| 1989 | *தி நெகோஷியேட்டர்* |  |
| 1991 | *தி டிசீவர்* |  |
| 1991 | *கிரேட் ஃபிளயிங் ஸ்டோரீஸ்* | தொகுப்பாசிரியர் |
| 1994 | *தி ஃபிஸ்ட் ஆஃப் காட்* |  |
| 1996 | *ஐக்கன்* |  |
| 1999 | *தி ஃபாண்டம் ஆஃப் தி மன்ஹாட்டன்* |  |
| 2001 | *தி வெடரன்* | சிறுகதைத் தொகுப்பு |
| 2003 | *தி அவெஞ்சர்* |  |
| 2006 | *தி ஆஃப்கன்* |  |
| 2010 | *தி கோப்ரா* |  |

வெளி இணைப்புகள்
---------------

* பிரெட்ரிக் போர்சித் ஐ.எம்.டி.பி இணையத்தளத்தில்
**பகுத்தறிவு** இதழ் 1930 களில் சென்னை மாகாணத்தில் பெரியார் ஈ. வே. ராமசாமியால் வெளியிடப்பட்ட தமிழ் பகுத்தறிவு இதழாகும். ராமசாமியின் அண்ணன் ஈ. வே. கிருஷ்ணசாமி இதன் பதிப்பாளர். சமய நம்பிக்கைகள், சாதியம், மூட நம்பிக்கைகள், பெண் ஒடுக்குமுறை ஆகியவற்றை விமர்சித்தும், பல்வேறு சமூக விடயங்களை அராய்ந்தும், அறிவியற் தகவல்களை கொண்டும் இந்த இதழ் வெளிவந்தது. தமிழ்ச் சூழலில் பகுத்தறிவுக் கொள்கை வலுப்பெற இந்த இதழின் பங்களிப்பு முதன்மையானது. 

பகுத்தறிவு 1933ல் வாரமொரு முறை வெளியாகும் இதழாகத் தொடங்கியது, 1934ல் இந்திய பொதுவுடமைக் கட்சியுடன் தொடர்புடைய அனைத்து இதழ்களையும் தடை செய்திட பிரித்தானிய அரசு முயன்றது. இதனால் சுயமரியாதை இயக்கத்தின் முக்கிய இதழான குடியரசு மூடப்படும் நிலை உருவானது (பெரியார் இக்காலகட்டத்தில் கம்யூனிச சிந்தனைகள் கொண்டிய இந்திய கம்யூனிஸ்டுகளுடன் நெருக்கமான உறவு கொண்டிருந்தார்). குடியரசு மூடப்பட்டதால் அதற்கு பதில் பகுத்தறிவை தினசரியாக மாற்றினார் பெரியார். பின் இந்திய பொதுவுடமைக் கட்சியுடனான தொடர்பை துண்டித்துக் கொண்டதால் குடியரசு மீண்டும் வெளியாகத் தொடங்கியது. இதனால் பகுத்தறிவு 1935ல் மாதமொரு முறை வெளியாகும் இதழாக மாறியது.

வெளி இணைப்புகள்
---------------

* நாள் ஒரு நூல் திட்டத்தில் பகுத்தறிவு இதழ்கள் பரணிடப்பட்டது 2010-11-21 at the வந்தவழி இயந்திரம்
**சுந்தரம் சிறீஸ்கந்தராஜா** (*Sundaram Sriskandarajah*, (10 நவம்பர் 1953- 23 சனவரி 2014) இலங்கை மேன்முறையீட்டு நீதிமன்றத் தலைமை நீதிபதி ஆவார். பீஜியில் மேன்முறையீட்டு நீதிமன்ற நீதிபதியாகவும், உயர் நீதிமன்ற நீதியரசராகவும் இவர் பணியாற்றியுள்ளார்.

வாழ்க்கைக் குறிப்பு
-------------------

யாழ்ப்பாணம், ஆனைக்கோட்டையைப் பிறப்பிடமாகவும், நீர்வேலியை வசிப்பிடமாகவும் கொண்டிருந்த சிறீஸ்கந்தராஜா மானிப்பாய் இந்துக் கல்லூரி, கொழும்பு இந்துக் கல்லூரி ஆகியவற்றின் பழைய மாணவர் ஆவார். அதன் பின்னர் 1976 ஆம் ஆண்டு இலங்கை சட்டக் கல்லூரியில் இணைந்து 1979 இல் சட்டப் படிப்பை முடித்துச் சட்டமா அதிபர் திணைக்களத்தில் பணியாற்றினார். 1991 முதல் 1995 வரையிலும் அரச வழக்கறிஞராகவும், செப்டம்பர் 1995 முதல் செப்டம்பர் 1997 வரை மூத்த வழக்கறிஞராகவும் நியமிக்கப்பட்டார்.

பொதுநலவாய புலமைப்பரிசில் பெற்று மேற்கிந்தியத் தீவுகளில் பார்படோசு பல்கலைக்கழகத்தில் 1995 இல் சட்ட முதுகலை (சட்ட வரைவு) பட்டம் பெற்றார். அதன் பின்னர் ஆகத்து 1997 இல் வட மாகாண மேல் நீதிமன்ற நீதிபதியாக வவுனியாவில் பணியாற்றினார். இக்காலப் பகுதியில் தீவிரவாதத் தடைச்சட்டத்தின் கீழ் பல வழக்குகளை இவர் விசாரித்தார். அக்டோபர் 2000 ஆம் ஆண்டில் மேல் மாகாண மேல்நீதிமன்ற நீதிபதியாக நியமனம் பெற்றார்.

சூன் 24, 2011 இல் மேன்முறையீட்டு நீதிமன்றத்தின் தலைமை நீதிபதியாக அரசுத்தலைவர் மகிந்த ராசபக்சவினால் நியமிக்கப்பட்டார். இடையில் சில காலம் பீஜி தீவுகளில் மேன்முறையீட்டு நீதிமன்ற நீதிபதியாகவும், உயர் நீதிமன்ற நீதிபதியாகவும் பணியாற்றியுள்ளார்.

வரலாற்றுப் புகழ் மிக்க சில தீர்ப்புகள்
--------------------------------------

முன்னாள் தலைமை நீதிபதி சிராணி பண்டாரநாயக்காவின் பதவி நீக்கம் இலங்கை அரசியலமைப்புக்கு முரணானது என உயர் நீதிமன்றம் அளித்த தீர்ப்புக்கு எதிராக அரசு மேன்முறையீடு செய்தது. உயர்நீதிமன்றத்தின் தீர்ப்பு சரியானது என இவர் தீர்ப்பளித்திருந்தார். இதனால் இவர் மரண அச்சுறுத்தலுக்கு ஆளாகியிருந்தார் என இலங்கை சட்டத்தரணிகள் கூட்டமைப்பு .கூறியிருந்தது.

மன்னார் நீதிமன்றத்தின் மீதான தாக்குதல் தொடர்பில் அமைச்சர் ரிசாட் பதூர்தீனுக்கு எதிரான மேன்முறையீட்டு வழக்குகளுக்கு அவர் வழங்கிய கட்டளைகள் முக்கியமானதாக கருதப்பட்டது.

மறைவு
-----

சிறிது காலம் மூளைப் புற்றுநோயால் பாதிக்கப்பட்டிருந்த நீதியரசர் சிறீஸ்கந்தராஜா தனது 61 வது அகவையில் 2014 சனவரி 23 இல் கொழும்பில் காலமானார்.

மேற்கோள்கள்
-----------

1. ↑  "President Court of Appeal passes away". *சண்டே டைம்சு*. 23 சனவரி 2014. Archived from the original on 2014-01-27.. பார்த்த நாள்: 24 சனவரி 2014.
2. 1 2  "Judge sworn in". *25-04-2012*. பிஜி சன். 25 சனவரி 2014 அன்று பார்க்கப்பட்டது.
3. ↑  "Court rejects Sri Lanka judge Shirani Bandaranayake inquiry". *பிபிசி*. 3 சனவரி 2013. .
4. ↑  Farisz, Hafeel (3 சனவரி 2013). "PSC void, SC determines". *டெய்லி மிரர்*. .
5. ↑  "Lawyers Collective paying tribute to Justice S. Sriskandarajah demands transparency in judicial appointments". Lanka Truth. 24 சனவரி 2014. 25 சனவரி 2014 அன்று பார்க்கப்பட்டது.
6. ↑  "நீதிபதி ஸ்ரீஸ்கந்தராஜா மரண அச்சுறுத்தலுக்கு நடுவில் நீதி வழங்கினார்". பிபிசி தமிழோசை. 24 சனவரி 2014. 25 சனவரி 2014 அன்று பார்க்கப்பட்டது.
7. ↑  "நீதியரசர் ஸ்ரீஸ்கந்தராஜாவின் இறுதி கிரியை ஞாயிறு இடம்பெறும்". தமிழ் மிரர். 24 சனவரி 2014. 25 சனவரி 2014 அன்று பார்க்கப்பட்டது.
**விளம்பி ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்திரண்டாம் ஆண்டாகும். இந்த ஆண்டை செந்தமிழில் **அட்டி** என்றும் குறிப்பர்

விளம்பி ஆண்டு வெண்பா
--------------------

விளம்பி ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் வெண்பா

   

விளம்பி வருடம் விளையு கொஞ்சமாரி  

அளந்து பொழியும் அரசர் கலிங்கமுடன்  

நோவான் மெலிவரே நோக்கரிதாகுங் கொடுமை  

ஆவா புகலவரிதாம்

இந்தப் பாடலின்படி இந்த ஆண்டில் குறைவாக மழை பொழியும். இதனால் உணவு விளைச்சல் குறையும். ஆட்சியாளர்கள் கொடுக்கோல் ஆட்சி செய்வார்கள். மக்கள் சொல்ல இநலாதவாறும், பார்க்க இயலாதவாறும் கொடுமைகளை அனுபவிப்பர். கொடிய நோயினால் மெலிந்து மடிவர் என்கிறது.

மேற்கோள்கள்
-----------

1. ↑  "விளம்பி". *பொருள்*. விக்சனரி. 16 ஏப்ரல் 2020 அன்று பார்க்கப்பட்டது.
2. ↑  "விளம்பி தமிழ் புத்தாண்டு ராசிபலன்கள்". *கட்டுரை*. tamilhoroscope.in. 2020 ஏப்ரல் 13. 2020-05-17 அன்று மூலம் பரணிடப்பட்டது. 16 ஏப்ரல் 2020 அன்று பார்க்கப்பட்டது. Check date values in: `|date=` (உதவி)
வெள்ளைக்கோல்வரை எனப்படுவது எடையளக்கும் கருவி ஆகும். இதை பேச்சு வழக்கில் வெள்ளைக்காவரை என்றும் 
குறிப்பிடுவதுண்டு. தற்காலத்தில் புழக்கத்தில் உள்ள தராசில் இரு பக்கமும் எடையைத் தூக்க வேண்டியிருக்கும். ஆனால், வெள்ளைக்கோல்வரையில் ஒரு பக்கம் மட்டுமே எடை நிறுத்தப்படும்.

அமைப்பு
-------

கோலில் பல கோடுகள் வரையப்பட்டிருக்கும். ஒவ்வொரு கோடும் ஒவ்வொரு எடையைக் குறிக்கும். அங்கும் இங்கும் நகர்த்துவதற்கு ஏற்ப அந்தக் கோலில் ஒரு சின்ன நூல் கயிறு கட்டப்பட்டிருக்கும். தேவையான எடைக்கு உண்டான கோட்டுக்குக் கயிற்றை நகர்த்தி, பிறகு அந்தக் கோட்டிலேயே கயிற்றை இறுக்கி, எடை போட வேண்டிய பொருளைக் கோலில் உள்ள ஒற்றைத் தட்டில் வைத்து தூக்கி எடை போடப்படும். அப்போது துலாக்கோலின் கோல் படுக்கை வசத்தில் நேராய் இருந்தால் சரியான எடை காட்டுகிறது என்றும்,
மேலாகத் தூக்கிக்கொண்டு இருந்தால் நிறுக்கப்படுகிற பொருள் நிறுக்க வேண்டிய அளவுக்கு அதிகமாய் இருக்கிறது என்றும், கோல் 
கீழாகத் தாழ்ந்தால் நிறுக்கப்படுகிற பொருள் நிறுக்க வேண்டிய அளவுக்கும் குறைவாக இருக்கிறது என்றும் பொருள்.

தேவையான பொருளை ஒரு பக்கம் வைத்தவுடன், மறுபக்கம் நூலால் பிடித்துக்கொண்டிருக்க வேண்டும். எடை அதிகரிப்பால் கோலின் ஒரு பக்கம் கீழே இறங்குவதால் கோல் சாயும். கோல் சாயும் நேரத்தில் மற்றொரு கையால் பிடித்திருக்கும் நூல் கோலின் வெள்ளைக்கோட்டைத் தொடும். அதைக் கொண்டு எடையைக் கணிப்பர்.

சான்றுகள்
---------
**பொன்னம்பலவாணேசுவரர் கோயில்** கொழும்பு நகரில் சரித்திரப் புகழ்வாய்ந்த கோயில்களுள் ஒன்றாகும். இது கொழும்பு கொச்சிக்கடைப் பகுதியில் அமைந்துள்ள சிவன் கோயில்.

வரலாறு
------

இக்கோயில் 1856ஆம் ஆண்டு் யாழ்ப்பாணம் மானிப்பாயில் பிறந்து கொழும்பு செட்டியார் தெருவில் வசித்து வந்த பொன்னம்பலம் முதலியாரால் நிறுவப்பட்டது. பின்னர் அவரது புதல்வர் சேர் பொன் இராமநாதன், பொன்னம்பலவாணேசர் கோயில் எழுந்தருளிய இடத்திலே புதியதொரு கோயிலை 1907 ஆம் ஆண்டு கருங்கற் பணியாக ஆரம்பித்து 1912 ஆம் ஆண்டு நவம்பர் 21 ஆம் திகதி குடமுழுக்கு செய்வித்தார். இக்கோயிலின் கட்டிடம் விஜயநகரக் கட்டிடக்கலையைத் தழுவிக் கட்டப்பட்டது. இதன் தூண்கள், சிற்பங்கள், கூரைகள் அனைத்தும் கருங்கற்களால் செதுக்கப்பட்டுக் கட்டப்பட்டன. இக்கோயிலின் கட்டிட வேலைகளுக்கு வேண்டிய கற்பாறைகள் சில இந்தியாவில் இருந்து தருவிக்கப்பட்டுள்ளன. இக்கட்டிடத்தின் தூண்கள் ஒரே கல்லில் செதுக்கி எடுக்கப்பட்டன. கூரை வேய்தலுக்கான கற்பாறைகள் 25 அடி நீளமாகவும், 5 அடி அகலமாகவும், 1 அடி கனமாகவும் உள்ளன.

இக்கோயிலின் இராசகோபுரம் கட்டி முடிக்கப்பட முன்னரே சேர் பொன். இராமநாதன் காலமாகிவிட்டார். அவர் இறந்து பல ஆண்டுகளாகியும் இராசகோபுரம் மொட்டையாகவே இருந்தது. பின்னர் இராசகோபுரத்தை மீள நிர்மாணிக்கும் பணிகள் 1965 ஆம் ஆண்டளவில் அவரது சந்ததியினரால் ஆரம்பிக்கப்பட்டது. ஆனாலும் இராசகோபுரத்தை கருங்கற்களால் அவர்களால் கட்ட முடியவில்லை. பதிலாக சீமெந்தினால் கட்டி முடிக்கப்பட்டது. ஐந்து மாடிகள் கொண்ட இக்கோபுரத்தில் 162 விக்கிரகங்கள் சிற்பங்களாகச் செதுக்கப்பட்டுள்ளன. இந்த ராசகோபுரம் வண்னம் தீட்டப்படாது, கருங்கற்களால் செதுக்கிய கட்டிடம் போன்று அமைக்கப்பட்டது.

அமைப்பு
-------

மூலத்தானத்தில் பொன்னம்பலவாணேசுவரர் வீற்றிருக்க சிவகாமி அம்பாள் - அம்பாள் சந்நிதானத்தில் அமர்ந்திருக்கிறார். நடராசர், மூலப் பிள்ளையார், சோமஸ்கந்தர், பஞ்சலிங்கம், விஷ்ணு, சுப்பிரமணியர், சண்முகர், பைரவர், சுவர்ண பைரவர், நவக்கிரகம் ஆகியோருக்குத் தனித்தனி ஆலயங்கள் உள. கோட்டத்தில் நர்த்தன கணபதி, தட்சணாமூர்த்தி, லிங்கோற்பவர், பிரம்மா, துர்க்கை முதலானோர் உள்ளனர். சனீசுவரன் தனியாக அமர்ந்துள்ளார்.

வெளிவீதியில் கோவிலின் முன்னே நர்த்தன கணபதியும், தென்புறத்தே மாரி அம்மன், ஆஞ்சநேயர், முனியப்பர் ஆகியோர் தனி ஆலயங் கொண்டுள்ளனர். வடக்கே கோமாதாவின் கோகுலம் உள்ளது.

விழாக்கள்
---------

ஆலய மகோற்சவம் கொடியேற்றத்துடன் ஆரம்பித்து பத்தாம் நாள் பங்குனி உத்தரத்தன்று நிறைவு பெறுகின்றது. தேர்த்திருவிழா அன்று சோமாஸ்கந்தர், அம்பாள், சண்டேசுவரர் தம் தம் அழகிய சிற்பத் தேர்களிலும் விநாயகர், முருகன் தம் வாகனங்களிலும் எழுந்தருளி வீதி வலம் வருவர். அம்பாளின் தேரைப் பெண்களே இழுப்பது வழக்கம்..

மேற்கோள்கள்
-----------

1. 1 2  துரைராஜா, வி. எஸ். *பொன்னம்பலவாணேஸ்வரர்*, மல்லிகை, ஆகத்து 1971
2. ↑  *ஈழத்துச் சிவாலயங்கள்*, வித்துவான் வசந்தா வைத்தியநாதன்
பிரசாந்த் இரு வேடத்தில் நடித்திருக்கும் இப்படத்தின் கதை அண்ணமார் சாமி கதை என்று கொங்கு வட்டாரத்தில் கூறப்படும் பொன்னர் சங்கர் எனும் இருவரின் கதையாகும். இதை கருணாநிதி நூலாக ஏற்கனவே வெளியிட்டிருந்தார்.

கதை
---

பெரிய மலைக்கொழுந்து என்றவரின் புதல்வி தாமரை தன் மாமன் மகனான நெல்லையன் கொண்டான் என்பவனைக் காதலிக்கிறார். இடையில் மந்தியப்பனை தாமரையுடன் திருமணம் செய்து வைக்க முயன்று, அதற்கு தாமரை மறுக்கிறார். நெல்லையன் கொண்டான் ஏழை என்பதால் அவரை திருமணம் செய்த தாமரையை பெரிய மலைக்கொழுந்தும் அவரின் புதல்வரான சின்ன மலைக்கொழுந்தும் வீட்டில் சேர்க்க மறுக்கின்றனர். தாமரை வீட்டை விட்டு வெளியேறும் போது தன் தமையனான சின்ன மலைக்கொழுந்திடம் நீ நாளை என் ஆண் பிள்ளைகளை உன் பெண்பிள்ளைகளுக்கு மணம் முடிப்பதற்காக என் வீட்டின் வாசல் நாடி வருவாய் என்று சவால் விட்டுச் செல்கிறார். அதன்படி தாமரையின் மகன்களான பொன்னரும் சங்கரும் சின்ன மலைக்கொழுந்தின் மகள்களான முத்தாயி மற்றும் பவளாயியை திருமணம் செய்கின்றனர்.

இதன் காரணத்தால் பெரிய மலைக்கொழுந்துவும், முன்பகை காரணமாக மந்தியப்பனும் அவனின் நண்பனான காளி மன்னனும் பொன்னர் சங்கர் மீது போர் தொடுக்கின்றனர். இறுதியில் பொன்னரும் சங்கரும் வெற்றி அடைகின்றனர்.

பாத்திர அமைப்பு
---------------

| பாத்திரம் | நடிப்பு |
| --- | --- |
| பொன்னர் | பிரசாந்த் |
| சங்கர் |
| முத்தாயி | பூசா சோப்ரா |
| பவளாயி | திவ்யா பரமேசுவரன் |
| பெரிய மலைக்கொழுந்து | விஜயகுமார் |
| சின்ன மலைக்கொழுந்து | பொன்வண்ணன் |
| மந்தியப்பன் | பிரகாஷ் ராஜ் |
| காளி மன்னன் | துரைசாமி நெப்போலியன் |
| தாமரை | குஷ்பூ |
| நெல்லையங்கொண்டான் | ஜெயராம் (நடிகர்) |
| அருக்காணி | சினேகா |

மேற்கோள்கள்
-----------

1. ↑  "பொன்னர் - சங்கர் கதையில் புகையும் சர்ச்சை" (in Tamil). *தினமலர்*. April 24, 2011.. பார்த்த நாள்: August 7, 2011.
**பொன்னம்பலம் நாகலிங்கம்** (இறப்பு: 1980) இலங்கைத் தமிழ் இடதுசாரி அரசியல்வாதியும், இலங்கை செனட் சபை உறுப்பினரும் ஆவார்.

வாழ்க்கைச் சுருக்கம்
--------------------

நாகலிங்கம் யாழ்ப்பாணத்தில் தெல்லிப்பழையில் பிறந்தவர். வட்டுக்கோட்டை யாழ்ப்பாணக் கல்லூரி, திருநெல்வேலி பரமேசுவரா கல்லூரி ஆகியவற்றில் கல்வி கற்று, பின்னர் இலங்கை சட்டக் கல்லூரியில் பயின்று பட்டம் பெற்றார். தெல்லிப்பழை, சுன்னாகம், உடுவில் ஆகிய இடங்களில் வழக்கறிஞராகப் பணியாற்றினார். நாகலக்சுமி என்பவரை 1933 ஆம் ஆண்டில் மலேசியாவில் திருமணம் புரிந்தார். இவர்களுக்கு ஆறு பிள்ளைகள். நாகலிங்கம் 1980 ஆம் ஆண்டில் இறந்தார். மனைவியார் 1997 இல் இறந்தார்.

அரசியலில்
---------

மாணவராக இருக்கும் போதே தமிழ் இளைஞர் காங்கிரசில் இணைந்து அரசியலில் தீவிரம் காட்டினார். 1940களில் இடதுசாரிக் கட்சியான லங்கா சமசமாஜக் கட்சியில் சேர்ந்தார். 1947 தேர்தலில் அக்கட்சி வேட்பாளராக காங்கேசன்துறை தேர்தல் தொகுதியில் போட்டியிட்டு தமிழ் காங்கிரசு வேட்பாளர் தந்தை செல்வநாயகத்திடம் தோற்றார்.

1951 முதல் 1957 வரை இலங்கை செனட் சபை உறுப்பினராக இருந்தார். 1960 மார்ச்சு தேர்தலில் உடுவில் தேர்தல் தொகுதியில் லங்கா சமசமாசக் கட்சி வேட்பாளராகப் போட்டியிட்டுத் தமிழரசுக் கட்சி வேட்பாளர் வி. தர்மலிங்கத்திடம் தோற்றார். 1960 சூலை, 1965 தேர்தல்களிலும் உடுவில் தொகுதியில் போட்டியிட்டு தர்மலிங்கத்திடம் தோற்றார். 1960களில் சுன்னாகம் நகரசபைத் தலைவராகவும் பணியாற்றினார்.

மேற்கோள்கள்
-----------

* "Glossary of People: Na". Marxists Internet Archive.
* "Senator P.Nagalingam". rootsweb.
* Rajabalan, Raymond (March 2009). "First Among Us - Part 3A". *Monsoon Journal* **3** (10): 40–41.. பார்த்த நாள்: 2012-10-06.

1. ↑
2. ↑  1947%20GENERAL%20ELECTION.PDF "Result of Parliamentary General Election 1947" Check `|url=` value (உதவி) (PDF). இலங்கைத் தேர்தல் திணைக்களம்.
[*தொடர்பிழந்த இணைப்பு*]
3. ↑  1960 03 19%20GENERAL%20ELECTION.PDF "Result of Parliamentary General Election 1960-03-19" Check `|url=` value (உதவி) (PDF). இலங்கைத் தேர்தல் திணைக்களம்.
[*தொடர்பிழந்த இணைப்பு*]
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Dodonaea|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

விராலி இலை
**விராலி** (*Dodonaea viscosa*) என்பது சோடியெபரி குடும்பத்தைச் சேர்ந்த பூக்கும் தாவர வகை ஆகும். இது ஆப்பிரிக்கா, அமெரிக்கா, தென் ஆசியா மற்றும் ஆஸ்திரேலியாவின் வெப்பமண்டல, மிதவெப்ப மண்டலப் பகுதிகளிலுளில் பரவியுள்ளது.

விளக்கம்
--------

இது தமிழகமெங்கும் புதர் காடுகளில் வளர்கிறது. இது வறச்சியைத் தாங்கி வளரக்கூடியது. இது காம்புள்ள சாறற்ற மேல் நோக்கிய இலைகளையும் சிறகுள்ள விதைகளையும் கசப்பான பட்டையும் கொண்ட குறுஞ்செடி ஆகும். இது விதை மூலம் இனப்பெருக்கம் செய்கிறது.

மருத்துவப்பயன்கள்
-----------------

விராலியானது எலும்பு வலிமையாக்கல், வீக்கம், கட்டிகளைக் கரைத்தல் ஆகிய பயன்களையுடையது.

விராலி இலையை வதக்கிக் கட்டிகள் மீது கனமாக வைத்துக்கட்டி வரக் கட்டி அமுங்கி விடும் அல்லது
உடைந்து விரைவில் ஆறும். வீக்கம் கரையும்.

விராலிப் பட்டையை அரைத்துப் பற்றிட வீக்கங்கள்
விரைவில் கரையும்.

விராலி இலையை நல்லெண்ணெயில் போட்டுக் காய்ச்சி வலி உள்ள இடத்தில் தேய்த்து வர வலி குறையும்.

மேற்கோள்கள்
-----------

1. ↑  "*Dodonaea viscosa* Jacq". *Germplasm Resources Information Network*. United States Department of Agriculture. 2006-04-08. 2009-09-01 அன்று மூலம் பரணிடப்பட்டது. 2009-11-21 அன்று பார்க்கப்பட்டது.

  

  

.